EkBass/fiwiki-20250220-pages-articles huggingface dataset:
Johan Van Summeren

Johan Van Summeren (s. 4. helmikuuta 1981 Lommel) on belgialainen maantiepyöräilijä, joka kilpaili ammattilaisena vuosina 2004–2016. Hän on Pariisi–Roubaix'n voittaja. Van Summeren ajoi vuonna 2002 harjoittelijana Domo-Farm Frites -tallissa. Seuraavalla kaudella hän kilpaili 3. divisioonan Quick Step-Davitamon-Latexco -joukkueessa ja saavutti Hamiltonin MM- kilpailuissa hopeaa alle 23-vuotiaiden maantieajossa. Vuonna 2004 Van Summeren ajoi Relax-Bodysol -joukkueessa. Vuosina 2005–2009 Van Summeren edusti Davitamon/Predictor/Silence-Lotto -joukkuetta. Vuonna 2005 hän sijoittui neljänneksi Tour Down Under -etappikilpailussa ja voitti seuraavana vuonna Britannian ympäriajon sprinttikilpailun. Syyskuussa 2007 Van Summeren voitti ProTour-sarjaan kuuluvan Puolan ympäriajon. Hän voitti lisäksi kilpailun seitsemännen etapin. Van Summeren voitti Pariisi–Roubaix-klassikon vuonna 2011 karattuaan kärkiryhmästä 15 kilometriä ennen maalia. Hän sijoittui lisäksi vuonna 2008 kahdeksanneksi ja 2009 viidenneksi. Vuosina 2010–2014 hän edusti yhdysvaltalaista Garmin-joukkuetta ja viimeisinä ammattilaisvuosinaan 2015–2016 ranskalaista Ag2r-La Mondialea. ==Lähteet== *Johan Van Summeren trap-friis.dk-tietokannassa *Esittely cyclingarchives.com-sivustolla ===Viitteet=== ==Aiheesta muualla== *Virallinen sivusto Luokka:Belgialaiset maantiepyöräilijät Luokka:Vuonna 1981 syntyneet Luokka:Elävät henkilöt
Toonsylvania

Toonsylvania on yhdysvaltalaisen DreamWorksin vuonna 1998 tuottama 19-osainen animaatiosarja, joka palkittiin vuonna 1999 Golden Reel-palkinnolla. Se kertoo tohtori Vic Frankensteinista ja hänen apulaisestaan Igorista, jotka luovat erilaisia kokeita vaihtelevin tuloksin ja usein koomisin seurauksin. Toonsylvania oli myös poikkeuksellinen Steven Spielbergin tuottama animaatiosarja hahmojen suhteen, sillä suurimmaksi osaksi sarjaa siinä esiintyi samat hahmot, toisin kuin esimerkiksi Animaanisissa. Yksi sarjan keskeisimpiä teemoja oli muun muassa television kaukosäädin, jossa tuntui olevan joka jaksossa erilainen vika, jota Igor yritti korjata. Suomessa sarjaa on esitetty Subilla helmikuussa 2009. == Juoni == Sarja seuraa päähahmoa tri Vic Frankensteinia ja hänen apulaistaan Igoria, jotka tekevät erilaisia kokeita synkässä linnassa. Igor on usein sarjan aikana osoittanut olevansa kaksikosta se todellinen nero. Puolestaan tri Frankenstein ja heidän hirviönsä Phil osoittavat olevansa tyhmempiä, kuin he antavat ymmärtää. == Äänirooleissa == == Aiheesta muualla == * Voice Chasers Luokka:1990-luvun piirrossarjat Luokka:Yhdysvaltalaiset animaatiosarjat
Feldkirch

Feldkirch on kaupunki Vorarlbergin osavaltiossa, Itävallassa. Se on Itävallan läntisin kunta ja sijaitsee Sveitsin ja Liechtensteinin rajalla. Se on Vorarlbergin toiseksi suurin kaupunki Dornbirnin jälkeen. Vuoden 2019 arvion mukaan siellä asui 33 862 asukasta. Sen pinta-ala on 34,3 neliökilometriä. Kaupungin väestötiheys on noin 990 asukasta neliökilometriä kohden. Nykyisen Feldkirchin kaupungin alueella on sijainnut asutusta jo Rooman valtakunnan ajoilta lähtien. Varhaisin maininta Feldkirchistä kaupunkina on peräisin vuodelta 1218. Vuonna 1925 kaupunkiin liitettiin Levisin, Altenstadtin, Gisingenin, Nofelsin, Tostersin ja Tisisin kunnat. Feldkirch on useiden itävaltalaisten instituutioiden kotipaikka. Kaupungin suurimpiin nähtävyyksiin lukeutuu sen hyvin säilynyt vanhakaupunki. Kaupungilla on ystävyyskaupunkitoimintaa Kanadan Whitbyn ja Saksan Sigmaringenin kanssa. Feldkirchiläinen jääkiekkoseura VEU Feldkirch on saavuttanut menestystä niin Itävallan kuin Euroopankin tasolla. == Lähteet == == Aiheesta muualla == * Kaupungin verkkosivusto Luokka:Vorarlbergin kaupungit
Lucien Petit-Breton

Lucien Petit-Breton (oik. Lucien Georges Mazan; 18. lokakuuta 1882 – 20. joulukuuta 1917) oli ranskalainen maantiepyöräilijä. Hän syntyi Loire- Atlantiquessa, Ranskassa, mutta muutti kuusivuotiaana vanhempineen Argentiinan pääkaupunkiin Buenos Airesiin. Petit-Bretonin pyöräilyura alkoi hänen voitettuaan pyörän arpajaisissa. Hänen isänsä halusi poikansa tekevän "oikeita töitä", niinpä Lucien Mazan alkoi käyttää salanimeä Lucien Breton. Myöhemmin hän muutti nimen Petit-Bretoniksi, koska oli olemassa toinenkin Lucien Breton -niminen pyöräilijä. Petit-Breton oli ensimmäinen Ranskan ympäriajon kahdesti voittanut kilpailija; hän voitti 4 488 kilometrin pituisen kilpailun vuosina 1907–1908. Petit-Breton voitti myös muita huomionarvoisia kilpailuja: Bol d'Orin (1904), Pariisi-Toursin (1906), Milano–San Remon (1907) ja Pariisi- Brysselin (1908). Hän kuoli 35-vuotiaana liikenneonnettomuudessa lähellä Troyesia Ranskassa palvellessaan armeijassa ensimmäisessä maailmansodassa. ==Lähteet== == Aiheesta muualla == Luokka:Ranskan ympäriajon voittajat Luokka:Ranskalaiset maantiepyöräilijät Luokka:Liikenneonnettomuudessa kuolleet Luokka:Vuonna 1882 syntyneet Luokka:Vuonna 1917 kuolleet
Wolfsberg

Wolfsberg on useiden maantieteellisten paikkojen nimi. * Wolfsberg, kaupunki Kärntenin osavaltiossa Itävallassa * Wolfsberg im Schwarzautal, kunta Steiermarkin osavaltiossa Itävallassa * Wolfsberg, kunta Thüringenin osavaltiossa Saksassa * Wolfsberg, vuori Saksin osavaltiossa Saksassa.
François Faber

François Faber (26. tammikuuta 1887 – 9. toukokuuta 1915) oli luxemburgilainen maantiepyöräilijä. Hän voitti vuonna 1909 Ranskan ympäriajon, johon oli osallistunut ensimmäistä kertaa jo 1906. Vuoden 1909 ympäriajon voitossa hänen keskinopeutensa oli 4 497 kilometrin mittaisessa kilpailussa 28,658 kilometriä tunnissa. Uransa aikana Faber voitti paitsi yhdeksäntoista Tour-etappia, myös kokonaiskilpailuja Pariisi-Brysselissä (1909), Bordeaux-Parisissa (1911), Paris-Toursissa (1909, 1910), Paris-Roubaix'ssa (1913) ja Lombardian ympäriajossa (1908). 28-vuotias Faber kuoli ensimmäisessä maailmansodassa ollessaan palvelemassa Muukalaislegioonassa Ranskassa. ==Lähteet== Luokka:Luxemburgilaiset maantiepyöräilijät Luokka:Ranskan ympäriajon voittajat Luokka:Ensimmäisessä maailmansodassa kaatuneet Luokka:Vuonna 1887 syntyneet Luokka:Vuonna 1915 kuolleet
Wolfsberg (Kärnten)

thumb|Wolfsbergin linna. Wolfsberg on kaupunki Kärntenin osavaltiossa, eteläisessä Itävallassa. Se sijaitsee Lavant-joen laaksossa. Kaupungin asukasluku on 25 042 (2017). Varhaisin tunnettu maininta Wolfsbergistä on peräisin vuodelta 1007. Wolfsbergille myönnettiin kaupunginoikeudet vuonna 1331. ==Lähteet== == Aiheesta muualla == * Kaupungin verkkosivusto Luokka:Kärntenin kaupungit
Octave Lapize

Octave Lapize (24. lokakuuta 1887 Montrouge, Ranska – 14. heinäkuuta 1917 Toul, Ranska) oli ranskalainen maantie- ja ratapyöräilijä. Hän voitti pronssia ratapyöräilyn sadan kilometrin kilpailussa vuoden 1908 kesäolympialaisissa Lontoossa sekä vuoden 1910 Ranskan ympäriajon kokonaiskilpailun. Ranskan ympäriajon voitossa hän saavutti 4 700 kilometrin pituisessa kilpailussa 28,680 kilometrin keskituntinopeuden. Lapize ylsi muihin merkittäviin voittoihin Pariisi–Roubaix'ssa (1909, 1910, 1911), Pariisi–Toursissa (1911) ja Pariisi–Brysselissä (1911, 1912, 1913). Lapize kuoli ensimmäisessä maailmansodassa 29-vuotiaana. == Lähteet == Luokka:Ranskalaiset maantiepyöräilijät Luokka:Ranskalaiset ratapyöräilijät Luokka:Ranskalaiset olympiamitalistit Luokka:Ranskan ympäriajon voittajat Luokka:Ranskalaiset ensimmäisessä maailmansodassa kaatuneet Luokka:Vuonna 1887 syntyneet Luokka:Vuonna 1917 kuolleet
Juhani Lohikoski

Juhani Lohikoski (s. 7. lokakuuta 1972 Helsinki) on Rakennusliiton koulutuspäällikköhttps://www.juhanilohikoski.fi/juhani/. Hän toimi aiemmin Rakennusliiton ylläpitämän Siikaranta-opiston rehtorinaSiikaranta-opisto ja luottamusmiesaineiden opettajana. Sitä ennen hän on työskennellyt historian ja yhteiskuntaopin opettajana sekä rakennuksilla ja postissa. Lohikoski on keravalainen toisen kauden kaupunginvaltuutettu ja Vasemmistoliiton valtuustoryhmän puheenjohtaja. Lohikoski kiinnostui politiikasta peruskoulun kymmenennellä luokalla, jolloin hän alkoi tehdä kaverinsa kanssa musiikkiin keskittynyttä pienlehteä. Punk-musiikin kautta Lohikoski kiinnostui anarkismista ja hän meni mukaan Antifan toimintaan. Juhani Lohikoski on 1990-luvulla ja 2000-luvun alkupuolella vaikuttanut useissa eri kansalaisliikeissä. Hän oli Sosialistiliiton Murros-lehden päätoimittaja ja järjestön keskeisiä aktiiveja. Lohikoski oli mukana järjestämässä Irakin sodanvastaisia suurmielenosoituksia, sekä perustamassa Pysäyttäkää sota -verkostoa Suomeen. Lohikoski toimi myös globaalia oikeudenmukaisuutta ja solidaarista verotusta ajavan Suomen Attacin puheenjohtajana kaksi kautta vuosina 2002-2004.Sampsa Oinaala: Oikeutta, ei pommeja (Voima 3/2003) Eduskuntavaaleissa 1999 Lohikoski oli sitoutumattomana ehdokkaana SKP:n listalla ja hän sai 111 ääntä.Ehdokkaiden äänimäärät kunnittain/Helsinki (Tilastokeskus 29.4.1999) Kunnallisvaaleissa 2004 Lohikoski oli yksi Sosialistiliiton kolmesta ehdokkaasta Asukkaiden Helsinki -listalla ja sai 101 ääntä.Kunnallisvaalit 2004 / Helsinki (Yleisradio) Lohikosken vaimo Pia Lohikoski on vasemmistoliittolainen kansanedustaja ja kaupunginvaltuutettu Keravalla. == Lähteet == == Aiheesta muualla == * Blogi Luokka:Suomalaiset antifasistit Luokka:Suomalaiset kansalaisaktivistit Luokka:Vasemmistoliiton poliitikot Luokka:Elävät henkilöt Luokka:Vuonna 1972 syntyneet
Ismaël Bangoura

Ismaël Bangoura (s. 2. tammikuuta 1985 Conakry, Guinea) on guinealainen jalkapalloilija, joka edustaa Ranskan liigassa pelaavaa Stade Rennes'tä. Bangoura oli mukana vuoden 2006 Afrikan mestaruus-kilpailuissa. Myös hänen veljensä Ousmane ja Sambégou ovat maajoukkuetason jalkapalloilijoita. Seuratasolla Bangoura on pelannut Ranskassa ja Ukrainassa. Stade Rennes maksoi hänestä heinäkuussa 2009 FK Dynamo Kiovalle 11 miljoonaa euroa. Ismaël Bangoura : « Heureux de signer au Stade Rennais » ==Lähteet== Luokka:Guinealaiset jalkapalloilijat Luokka:Vuonna 1985 syntyneet Luokka:Elävät henkilöt
Gustave Garrigou

Gustave Garrigou (24. syyskuuta 1884 – 28. tammikuuta 1963) oli ranskalainen maantiepyöräilijä. Hän menestyi erinomaisesti Ranskan ympäriajossa, jonka kokonaiskilpailun voittajaksi hän selviytyi vuonna 1911. Hän voitti 5 544 kilometrin pituisen kilpailun keskinopeudella 27,322 kilometriä tunnissa. Garrigou voitti myös Lombardian ympäriajon (1907), Pariisi-Brysselin (1907) ja Milano–San Remon (1911). Paris-Roubaix'ssa hän ylsi toiselle sijalle vuonna 1912. ==Saavutuksia== *Ranskan ympäriajo: **1907 kokonaiskilpailussa toinen, voitto etapeilla 10 ja 12, toinen etapilla 8, kolmas etapeilla 9, 11 ja 13 **1908 kokonaiskilpailussa neljäs, toinen etapeilla 3, 4 ja 12, kolmas etapilla 9 **1909 kokonaiskilpailussa toinen, voitto etapilla 12, toinen etapeilla 3 ja 5, kolmas etapeilla 4, 7 ja 10 **1910 kokonaiskilpailussa kolmas, voitto etapilla 13, toinen etapeilla 2 ja 14, kolmas etapeilla 3 ja 12 **1911 kokonaiskilpailun sekä etappien 1 ja 13 voitto, toinen etapeilla 6 ja 10, kolmas etapeilla 2, 3, 4, 5, 8 ja 15 **1912 kokonaiskilpailussa kolmas, toinen etapeilla 2 ja 7, kolmas etapeilla 3, 5 ja 11 **1913 kokonaiskilpailussa toinen, voitto etapilla 8, toinen etapeilla 10 ja 14, kolmas etapilla 6 **1914 kokonaiskilpailussa viides, voitto etapilla 11, kolmas etapilla 1 *Belgian ympäriajo: 1908 kokonaiskilpailussa toinen, voitto etapeilla 2 ja 3 *Lombardian ympäriajo: 1907 voitto, 1909 kuudes *Milano–San Remo: 1907 toinen, 1911 voitto, 1912 toinen *Pariisi-Roubaix: 1907 neljäs, 1908 kahdeksas, 1909 seitsemäs, 1911 neljäs, 1912 toinen *Pariisi-Bryssel: 1907 voitto, 1909 toinen *Bordeaux-Pariisi: 1907 kolmas, 1911 toinen, 1912 kolmas *Sedan-Bryssel: 1909 toinen *Pariisi-Liège: 1909 kolmas *Circuit de Brescia (joukkuekilpailu): 1910 voitto *Ranskan maantiepyöräilymestari: 1907, 1908 ==Lähteet== *Gustave Garrigou Memoire du cyclisme -tietokannassa ===Viitteet=== Luokka:Ranskalaiset maantiepyöräilijät Luokka:Ranskan ympäriajon voittajat Luokka:Vuonna 1884 syntyneet Luokka:Vuonna 1963 kuolleet
Odile Defraye

Odile Defraye (14. heinäkuuta 1888 – 21. elokuuta 1965) oli belgialainen maantiepyöräilijä. Hänestä tuli maansa ensimmäinen Ranskan ympäriajon mestari, kun hän ylsi kokonaiskilpailun voittoon vuonna 1912. Hän voitti 5 229 kilometrin pituisen kilpailun keskinopeudella 27,894 kilometriä tunnissa. Defraye voitti myös Belgian Tourin (1912) ja Milano–San Remon (1913). Hän jatkoi kilpauraansa 1920-luvulle saakka ja kuoli 77 vuoden ikäisenä. ==Lähteet== Luokka:Belgialaiset maantiepyöräilijät Luokka:Ranskan ympäriajon voittajat Luokka:Vuonna 1888 syntyneet Luokka:Vuonna 1965 kuolleet
Mike Paradinas

Mike Paradinas (1971 Lontoo, Englanti), joka tunnetaan parhaiten taiteilijanimellä µ-Ziq (lausutaan "music") on englantilainen elektronisen musiikin tekijä. µ-Ziq -nimen lisäksi Paradinas on tehnyt musiikkia myös useilla muilla taiteilijanimillä, kuten Tusken Raiders, Kid Spatula, Rude Ass Tinker, Jake Slazenger, Gary Moscheles ja Diesel Mi. Paradinas on tehnyt yhteistyötä useiden IDM-artistien ja muiden tunnettujen muusikoiden kanssa. Paradinaksen yhteistyökumppaneihin kuuluvat muun muassa Aphex Twin eli Richard D. James ja Björk. Paradinaksella on myös oma levy-yhtiö Planet Mu, jolle levyttävät muun muassa kulttimaineeseen nousseet elektronisen musiikin tekijät kuten Capitol K, Datach'i, Luke Vibert ja Venetian Snares. == Albumit == === µ-Ziq === * Tango N' Vectif (1993) * Bluff Limbo (1994) * In Pine Effect (1995) * Lunatic Harness (1997) * Royal Astronomy (1999) * Bilious Paths (2003) * Duntisbourne Abbots Soulmate Devastation Technique (2007) * Chewed Corners (2013) === Tusken Raiders / Rude Ass Tinker === * Bantha Trax (1995) * Bantha Trax Vol. 2 (1999) * The Motorbike Track (1999) * Imperial Break (2001) === Jake Slazenger === * Makesaracket (1995) * Megaphonk (1995) * Nautilus (1996) * Das Ist Ein Groovybeat, Ja (1996) * Pewter Dragon (2006) === Kid Spatula === * Spatula Freak (1995) * Full Sunken Breaks (2000) * Meast (2004) === Gary Moscheles === * Shaped to Make Your Life Easier (1996) == Lähteet == * Discogs: Mike Paradinas * The Milk Factory: Paradinasin levyjen arvosteluja * Planet Mu -levy-yhtiön sivut Luokka:Brittiläiset elektronisen musiikin artistit Luokka:Vuonna 1971 syntyneet Luokka:Elävät henkilöt
Philippe Thys

Philippe Thys (8. lokakuuta 1890 – 16. tammikuuta 1971) oli belgialainen maantiepyöräilijä, josta tuli Ranskan ympäriajon kolminkertainen mestari. Ensimmäiset Tour-voittonsa Thys saavutti vuosina 1913 ja 1914. Kyseessä olivat viimeiset ajot ennen ensimmäisen maailmansodan aiheuttamaa katkoa kilpailun pitämisessä. Kolmanteen Tour-voittoonsa Thys ylsi vuonna 1920. Thys on varhaisin Ranskan ympäriajon kolmesti voittanut kilpailija. Muiden voittojen joukossa olivat mestaruudet Paris-Toursilla (1917) ja Lombardian ympäriajossa (1917). ==Lähteet== Luokka:Belgialaiset maantiepyöräilijät Luokka:Ranskan ympäriajon voittajat Luokka:Vuonna 1890 syntyneet Luokka:Vuonna 1971 kuolleet
Firmin Lambot

Firmin Lambot (14. maaliskuuta 1886 – 19. tammikuuta 1964) oli belgialainen maantiepyöräilijä. Hän voitti Ranskan ympäriajon vuosina 1919 ja 1922; jälkimmäisellä kerralla hän oli jo 36 vuoden ikäinen. Hän on yhä vanhimpana kilpailun koskaan voittanut urheilija. ==Saavutuksia== *Ranskan ympäriajo: **1911 kokonaiskilpailussa 11. **1912 kokonaiskilpailussa 18., kolmas etapilla 7 **1913 kokonaiskilpailussa neljäs, voitto etapilla 9, kolmas etapilla 12 **1914 kokonaiskilpailussa kahdeksas, voitto etapilla 6, kolmas etapilla 10 **1919 kokonaiskilpailun ja etapin 14 voitto, toinen etapilla 6, kolmas etapeilla 7 ja 10 **1920 kokonaiskilpailussa kolmas, voitto etapeilla 5 ja 6, toinen etapilla 11, kolmas etapilla 12 **1921 kokonaiskilpailussa yhdeksäs, voitto etapilla 9, toinen etapeilla 4 ja 8 **1922 kokonaiskilpailun voitto, kolmas etapeilla 5, 6 ja 7 *Liège-Bastogne-Liège: 1920 viides ==Lähteet== *Firmin Lambot Memoire du cyclisme -tietokannassa Luokka:Belgialaiset maantiepyöräilijät Luokka:Ranskan ympäriajon voittajat Luokka:Vuonna 1886 syntyneet Luokka:Vuonna 1964 kuolleet
Hyvinkään Jää-Ahmat

Hyvinkään Jää-Ahmat on hyvinkääläinen jääkiekkoseura. Ahmat pelasi I-divisioonaa ja Mestistä kahdeksan kautta putkeen vuosina 1996–2004. Tuona aikana joukkue ylsi kahdesti pudotuspeleihin. Mestiksestä pudottuaan Ahmat pelasi yhden kauden Suomi-sarjassa. Kausi päättyi karsintojen jälkeen sarjassa säilymiseen. Myöhemmin Hyvinkään Ahmat ry:n hallitus ilmoitti luopuvansa sarjapaikastaan pitkään jatkuneiden taloudellisten vaikeuksien ja puuhamiesten vähyyden vuoksi. Ahmat jatkoivat laajaa junioritoimintaa edustusjääkiekkoilun päättymisen jälkeenkin. Kaudelle 2022-2023 Jää-Ahmojen edustuskiekkoilu teki paluun kun aikaisemmin hyvinkääläistä edustusjääkiekkoilua ylläpitänyt Hoki Klupi Hyvinkää sopi yhteistyöstä Jää-Ahmojen kanssa ja yhteistyön myötä H.K.H. uudelleenbrändättiin Hyvinkään Jää-Ahmoiksi. Jää-Ahmojen edustus pelaa kaudella 2022-2023 II-divisioonan etelälohkossa. == Seurassa pelanneet NHL- pelaajat == * Timo Blomqvist * Sami Helenius * Alfie Michaud * Tuomas Pihlman * Lauri Tukonen * Petteri Wirtanen * Ukko-Pekka Luukkonen == Jää-Ahmojen kasvatteja == * Jussi Tapola * Sami Karjalainen * Sami Helenius * Jukka Penttinen * Petri Kalteva * Janne Seva * Mikko Rantala * Nico Aaltonen * Janne Ansakorpi * Timo Blomqvist * Patrik Forsbacka * Juha Gustafsson * Pasi Järvinen * Mikko Kalteva * Juha Kaunismäki * Olli Korkeavuori * Mikko Laine * Juha-Pekka Loikas * Marko Mäkinen * Mika Oksa * Mikko Outinen * Tuomas Pihlman * Kimmo Pikkarainen * Aki Seitsonen * Mikko Strömberg * Sebastian Sulku * Jaakko Suomalainen * Lauri Tukonen * Pekka Tuokkola * Mikko Viitanen * Petteri Wirtanen * Jari Sailio * Jesse Pehu * Tommi Oksa *Antti Pennanen *Mikko Kuparinen == Lähteet == == Aiheesta muualla == * Hyvinkään Jää-Ahmojen kotisivut * Eliteprospects - Jää-Ahmat Luokka:Hyvinkääläiset urheiluseurat
Léon Scieur

Léon Scieur (19. maaliskuuta 1888 Florennes – 7. lokakuuta 1969 Florennes) oli belgialainen maantiepyöräilijä. Hänen suurin saavutuksensa oli Ranskan ympäriajon voitto (1921); lisäksi hän ylsi mestaruuteen muun muassa Liège- Bastogne-Liègessä 1920. Scieur voitti Ranskan ympäriajossa kolme etappia: kaksi samana vuonna kokonaiskilpailuvoiton kanssa (1921) ja yhden 1920. Luokka:Belgialaiset maantiepyöräilijät Luokka:Ranskan ympäriajon voittajat Luokka:Vuonna 1888 syntyneet Luokka:Vuonna 1969 kuolleet
Puuterilumi

Puuterilumi tarkoittaa vastasatanutta irtonaista, tiivistymätöntä lunta. Puuterilunta muodostuu yleensä tyynellä ilmalla ja kovalla pakkasella. Puuterilumen tiheys ja kosteus voi vaihdella suuresti: Rannikkoseuduilla ja alueilla, joilla vallitsee korkeampi ilmankosteus, puuterilumi on yleensä raskaampaa kuin vastaavan paksuinen lumikerros kuivemmassa ilmastossa. Kevyt, kuiva (vesipitoisuus 4-7% tilavuudesta) puuterilumi on erityisesti lumilautailijoiden ja laskettelijoiden suosiossa. Puuterilunta esiintyy usein esimerkiksi Yhdysvaltain Kalliovuorilla ja Japanin Nisekossa. == Lähteet == Luokka:Lumi
Henri Pélissier

Henri Pélissier (22. tammikuuta 1889 – 1. toukokuuta 1935) oli ranskalainen maantiepyöräilijä. Hän loi merkittävän uran 1910–1920-luvuilla ja voitti muun muassa Ranskan ympäriajon kokonaiskilpailun vuonna 1923. Vuonna 1924 hän voitti kaikkien aikojen ensimmäisen Baskimaan ympäriajon. Pélissier ylsi muihin mestaruuksiin Bordeaux-Parisissa (1919), Lombardian ympäriajossa (1911, 1913, 1920), Milano–San Remossa (1912), Paris-Roubaix'ssa (1919, 1921) ja Paris-Toursissa (1922). Hänen veljensä Francis Pélissier voitti Ranskan ympäriajossa kaksi etappia. Pélissier joutui naisystävänsä Camillen surmaamaksi 46-vuotiaana. Hän ei suinkaan ollut ensimmäinen väkivaltaisesti kuollut Ranskan ympäriajon voittaja; René Pottier teki itsemurhan 25. tammikuuta 1907, ja ensimmäinen maailmansota vaati omat uhrinsa. Luokka:Ranskalaiset maantiepyöräilijät Luokka:Ranskan ympäriajon voittajat Luokka:Vuonna 1889 syntyneet Luokka:Vuonna 1935 kuolleet
Ottavio Bottecchia

Ottavio Bottecchia (1. elokuuta 1894 – 14. kesäkuuta 1927Site du Cyclisme, Database, Ottavio Bottecchia ) oli maantiepyöräilijä. Hän voitti Ranskan ympäriajon kokonaiskilpailun kahdesti, vuosina 1924 ja 1925 ja sen ensimmäinen italialainen mestari. Bottecchia syntyi yhdeksänlapsiseen perheeseen Veneton alueella. Hän meni myöhemmin naimisiin ja sai kolme lasta. Hän oli ensimmäisen maailmansodan veteraani. Bottecchian ennenaikaisesta kuolemasta tuli pitkään esillä pysytellyt arvoitus. Hänet löydettiin tiedottomana ja verissään tien varresta. Virallisesti se kirjattiin onnettomuudeksi, mutta murhahuhut elivät sitkeinä. ==Lähteet== Luokka:Italialaiset maantiepyöräilijät Luokka:Ranskan ympäriajon voittajat Luokka:Vuonna 1894 syntyneet Luokka:Vuonna 1927 kuolleet
Sergei Tšavain

Sergei Grigorjevitš Tšavain (; 6. lokakuuta 1888 Koramas – 11. marraskuuta 1937) oli marilainen runoilija ja näytelmäkirjailija. Hän valmistui 1908 opettajaksi Kazanin opettajaseminaarista. Tšavain tapettiin Stalinin puhdistuksissa 1937 porvarillisena nationalistina, mutta hänen maineensa palautettiin 1950-luvulla. Sergei Tšavain kirjoitti ensimmäisen marinkielisen runoteoksen Lehto (Ото), joka ilmestyi 1905. Hän kirjoitti useita näytelmiä, joista monet saivat vaikutteita yhteiskunnallisista aiheista, kuten tsaarin hallinnosta tai lokakuun vallankumouksesta. Hänen ensimmäinen näytelmänsä oli Villisorsa (1912). Vallankumouksen jälkeen hän kirjoitti marilaisten kiertävälle teatterille näytelmiä, kuten Autonomia (1920), Aurinko nousee, sadepilvet katoavat (1921). Myöhemmin hän kirjoitti näytelmiä kiinteälle mariteatterille. Tämän ajan näytelmiä ovat Jamblatin silta (1927), komedia Sadan ruplan myötäjäiset (1927), musiikkinäytelmä Mehiläistarha (1928), Kugujar (1929), joka on omistettu Venäjän vuoden 1905 vallankumoukselle, Elävä vesi kolhoosien perustamisen kunniaksi, Saha (1930) kollektivisoinnille, Marikomppania (1934) Kazanin vuoden 1918 taistelulle, Akpatyr (1935) marien osallistumiselle Donin kasakka Jemeljan Pugatšovin kapinaan. Kolikon valo (1936) oli marien kansanuskomuksiin perustuva komedia. Hän kirjoitti myös romaaneja ja käänsi joitakin venäläisiä näytelmiä marin kielelle. Romaaneja ovat Kuuluu metsän ääni, joka käsittelee vuoden 1905 vallankumousta, ja Elnet jonka aiheena on vallankumousta edeltävän ajan marikylä. Tšavainin teoksista ei ole suomennettu muita kuin romaani Elnet, joka ilmestyi suomeksi 2008. Se on ensimmäinen suomeksi ilmestynyt marilaisromaani. Hänen teokselle kirjoittamansa jatko-osa katosi hänen kuolemansa jälkeen mutta löytyi 1960-luvulla ja on liitetty suomennokseenHelsingin sanomat 25.7.2008 s. C7 Teos oli alkujaan tarkoitettu neliosaiseksi.Otavan kirjallisuustieto, s. 795 art. "Tšeremissiläinen kirjallisuus" Hänen mukaansa on myöhemmin nimetty Marin tasavallan valtionpalkinto. ==Teokset== ===Suomennetut teokset=== *Elnet, Faros-kustannus, 2008 suom. Arto Moisio ==Lähteet== ===Viitteet=== ==Aiheesta muualla== *Näytelmä Akpatyr M. A. Castrénin seuran sivuilla Luokka:Marinkieliset kirjailijat Luokka:Marilaiset henkilöt Luokka:Vuonna 1888 syntyneet Luokka:Vuonna 1937 kuolleet
Souleymane Youla

Souleymane Youla (s. 29. marraskuuta 1981 Guinea) on guinealainen jalkapallohyökkääjä, joka pelasi ammattilaisena 1999–2016. Hän pelasi muun muassa Belgian, Turkin, Ranskan ja Unkarin pääsarjoissa sekä joillakin alemmilla sarjatasoilla. Hän oli 2006 voittamassa Turkin Cupia Beşiktaşissa. Youla pelasi Guinean maajoukkueessa 40 ottelua. Youla oli Guinean mukana vuosien 2004 ja 2008 Afrikan-mestaruuskilpailuissa. == Lähteet == * * Luokka:Guinealaiset jalkapalloilijat Luokka:Vuonna 1981 syntyneet Luokka:Elävät henkilöt
Trenčín

Trenčín (, ) on kaupunki Trenčínin alueella (Trenčínsky kraj), Slovakiassa, maan luoteisosassa, 120 km Bratislavasta. Sen pinta-ala on 82 km² ja väkiluku 56 750 (31.12.2005). Vuoden 2001 väestönlaskennan mukaan asukkaista 95,3 % oli slovakkeja, ja vähemmistöryhmiä olivat tšekit (2,4 %) ja unkarilaiset (0,3 %). Uskonnoltaan 65,8 % ilmoitti olevansa roomalaiskatolisia ja 7,1 % protestantteja. 22,3 % ei ilmoittanut mitään uskontoa.Slovakian tilastokeskus. Luettu 1.2.2008. Trenčín on valittu Euroopan kulttuuripääkaupungiksi vuodelle 2026. ==Ystävyyskaupungit== Trenčínin ystävyyskaupunkeja ovat: * Cran-Gevrier, Ranska * Uherské Hradiště, Tšekki * Zlín, Tšekki * Tarnów, Puola * Casalecchio di Reno, Italia * Békéscsaba, Unkari * Kragujevac, Serbia * Beşiktaş, Istanbul, Turkki == Kuvia alueelta == Kuva:Trencin hrad 20010403.jpg Kuva:Street of Trenčín, Slovakia.jpg Kuva:Castle of Trenčín, Slovakia.jpg Kuva:City center of Trenčín, Slovakia.jpg Kuva:Festival in Trenčín.jpg Kuva:Apartment in Trenčín, Slovakia.jpg Kuva:Football stadium in Trenčín, Slovakia.jpg == Katso myös == * Trenčínin linna ==Lähteet== ==Aiheesta muualla== *Kaupungin verkkosivusto Trencin Luokka:Trenčínin alue
Jorge María Mejía

Jorge María Mejía (31. tammikuuta 1923 – 9. joulukuuta 2014 Rooma) oli argentiinalainen kirkonmies, joka nimitettiin yhdeksi roomalaiskatolisen kirkon kardinaaleista 21. helmikuuta 2001. Hän ei kuitenkaan voinut osallistua vuonna 2005 uuden paavin valinneeseen konklaaviin, koska oli ennättänyt täyttää 80 vuotta. Buenos Airesissa syntynyt Mejía sai pappisvihkimyksensä 22. syyskuuta 1945. Hänet nimitettiin Apollonian titulaariarkkipiispaksi vuonna 1986, ja hän toimi vuosina 1994–1998 piispainkongregaation sihteerinä. Mejía toimi vuosina 1998–2003 Vatikaanin kirjaston kirjastonhoitajana ja salaisten arkistojen arkistonhoitajana. ==Lähteet== Luokka:Argentiinalaiset kardinaalit Luokka:Vuonna 1923 syntyneet Luokka:Vuonna 2014 kuolleet
Karl Gebhardt

Karl Gebhardt (23. marraskuuta 1897 Haag – 2. kesäkuuta 1948 Landsberg am Lech) oli saksalainen lääkäri, yksi Ravensbrückin ja Auschwitzin keskitysleirien vangeilla tehtyjen kirurgisten ihmiskokeiden pääsuunnittelijoista ja toteuttajista sekä Heinrich Himmlerin henkilökohtainen lääkäri. Toisen maailmansodan jälkeen hänet tuomittiin kuolemaan rikoksista ihmisyyttä vastaan. Gebhardt syntyi Haagissa Ylä-Baijerissa. Hän opiskeli lääketiedettä Münchenissä, valmistui tohtoriksi 1935 ja sai apulaisprofessorin viran Berliinistä seuraavana vuonna. Vuonna 1937 hänellä oli ortopedisen kirurgian professuuri. Gebhardtin natsiura alkoi, kun hän liittyi kansallissosialistiseen puolueeseen 1. toukokuuta 1933. Kaksi vuotta myöhemmin hän liittyi SS:ään ja hänestä tuli Hohenlychenin kylpylän ylilääkäri Uckermarkissa. Hän muutti tuberkuloosipotilaille tarkoitetun klinikan ortopediseksi, ja toisen maailmansodan aikana kylpylästä tuli Waffen-SS:n joukkojen sairaala. Vuonna 1938 Gebhardt nimitettiin Heinrich Himmlerin henkilökohtaiseksi lääkäriksi. Gebhardt hoiti Albert Speeriä alkuvuonna 1944 uupumuksen ja nyrjähtäneen nilkan takia. Hän miltei tappoi Speerin ennen kuin hänet vaihdettiin toiseen lääkäriin. Himmler näki Speerin kilpailijanaan vallasta. Gebhardt ylennettiin SS-Gruppenführeriksi ja SS:n kenraalimajuriksi. Joko käskijänä tai toteuttajana Gebhardt oli suoraan vastuussa keskitysleirivangeilla tehdyistä kirurgisista kokeista. Hän toimi varsinkin Ravensbrückin naisleirillä (lähellä Hohenlycheniä) sekä Auschwitzissa. Toisen maailmansodan aikana Gebhardt oli myös jonkin aikaa Saksan Punaisen Ristin puheenjohtajana. Gebhardt oli perheineen Berliinin taistelun aikana Führerbunkerissa. Hän yritti saada perheensä pois kaupungista, mutta Joseph Goebbels ei tähän suostunut. Sodan jälkeen Gebhardt joutui lääkärien oikeudenkäynnissä 22 muun natsitohtorin kanssa yhdysvaltalaisen sotilastuomioistuimen eteen, missä hänet todettiin syylliseksi sotarikoksiin ja rikoksiin ihmisyyttä vastaan. Hänet tuomittiin kuolemaan 20. elokuuta 1947 ja hirtettiin 2. kesäkuuta 1948 Landsbergin vankilassa. == Aiheesta muualla == Luokka:SS-kenraalit Luokka:Saksalaiset lääkärit Luokka:Saksalaiset teloitetut Luokka:Sotarikoksista teloitetut Luokka:Vuonna 1897 syntyneet Luokka:Vuonna 1948 kuolleet
Yrjö Salpakari

Yrjö Sakari Salpakari (s. 25. syyskuuta 1945) on suomalainen ampumahiihtäjä. Salpakari osallistui kaksien olympialaisten ampumahiihtokilpailuihin. Grenoblessa 1968 hän sijoittui henkilökohtaisessa kilpailussa 25:nneksi. Sapporossa 1972 hän jäi yhden ohilaukauksen päähän kultamitalista ja sijoittui viidenneksiTalviolympialaisten historia MTV3. Arkistoitu sivu (archive.org). MM-kilpailuissa Salpakari sijoittui viestissä neljänneksi vuosina 1970, 1971 ja 1973. Henkilökohtaisella MM-matkalla hän oli parhaimmillaan kahdeksas vuonna 1974. Pohjoismaiden mestaruuden hän voitti 20 kilometrillä vuonna 1972 ja viestissä vuonna 1973. Salpakari edusti urallaan Suonenjoen Vasamaa ja Iisveden Kiriä. Hän voitti viestissä Suomen mestaruuden vuonna 1968. 2000-luvulla hän on jatkanut hiihtämistä veteraanisarjoissa ja osallistunut myös soutukilpailuihin. ==Lähteet== * === Viitteet === Luokka:Suomalaiset ampumahiihtäjät Luokka:Vuonna 1945 syntyneet Luokka:Elävät henkilöt
Kirkon yleisneuvosto

Kirkon yleisneuvosto (engl. Common Council of the Church) on Myöhempien aikojen pyhien Jeesuksen Kristuksen kirkossa elin, jonka vallassa on kirkon presidentin ja hänen neuvonantajiensa kurittaminen uskoa ja kristillistä vaellusta koskevissa kysymyksissä. Kyseinen elin on kokoontunut kirkon historiassa ainoastaan kaksi kertaa. 11. elokuuta 1938 yleisneuvosto käsitteli profeetta Joseph Smithiä vastaan esitettyjä syytteitä taloudellisista väärinkäytöksistä ja totesi tämän syyttömäksi. Toisen kerran yleisneuvosto kokoontui 8. syyskuuta 1844, jolloin se erotti edesmenneen profeetta Joseph Smithin neuvonantajan Sidney Rigdonin poissaolevana. Kirkon yleisneuvoston tosiasiallinen olemassaolo ja sen mahdollisuus puuttua kirkon presidentin opetukseen on erittäin kiistanalaista. Yleisneuvoston olemassaolo perustuu Opin ja liittojen 107:82-84:ssä annettuun ilmoitukseen. Sen mukaan kahdentoista ylipapin muodostaman neuvoston tulee tutkia kirkon presidentin väärinkäytöksiä. Kirkon historiassa on yleisesti ajateltu, että johtavan piispakunnan jäsenten tulisi muodostaa yleisneuvoston ydin ja että johtavan piispan tulisi johtaa siinä puhetta. Neuvostoon kutsuttavien kahdentoista ylipapin on yleensä ymmärretty tarkoittavan kahdentoista apostolin koorumin jäseniä, vaikka ilmoitus itsessään ei tätä edellytäkään. Luokka:Myöhempien aikojen pyhien Jeesuksen Kristuksen kirkon organisaatio
Prievidza

Prievidza (, ) on kaupunki Trenčínin alueella (), Slovakiassa, maan luoteisosassa, 160 km Bratislavasta. Sen pinta-ala on 43,06 km² ja väkiluku oli 51 412 asukasta 31. joulukuuta 2005. Vuoden 2001 väestönlaskennan mukaan asukkaista 96,7 % oli slovakkeja ja 1,0 % tšekkejä. Sekä saksalaisten että unkarilaisten osuus oli 0,5 %. Uskonnoltaan 61,9 % ilmoitti olevansa roomalaiskatolisia, 2,3 % protestantteja ja 29,0 % ei ilmoittanut mitään uskontoa.Slovakian tilastokeskus. Luettu 1.2.2008. ==Lähteet== ==Aiheesta muualla== Luokka:Slovakian kaupungit Luokka:Trenčínin alue
Fritz Klein (natsi)

Fritz Klein (24. marraskuuta 1888 Itävalta-Unkari – 13. joulukuuta 1945) oli saksalainen natsilääkäri, joka työskenteli Bergen-Belsenin keskitysleirillä. Klein opiskeli lääketiedettä ja suoritti asepalvelunsa Romaniassa. Hän viimeisteli opintonsa Budapestissa ensimmäisen maailmansodan jälkeen. Hän työskenteli lääkärinä Siebenbürgenissa (Transilvaniassa) ja liittyi natsipuolueeseen varhaisessa vaiheessa. Klein liittyi toukokuussa 1943 Waffen- SS:ään, ja hänet sijoitettiin Jugoslaviaan. 15. joulukuuta 1943 hän saapui Auschwitzin keskitysleirille, jossa hän palveli ensin Birkenaun naisten leirin lääkärinä. Välillä hän oli myös romanien leirin lääkärinä ja osallistui moniin vankien valitsemisiin kaasukammioihin. Joulukuussa 1944 hänet siirrettiin Neuengammen keskitysleirille, mistä hänet siirtyi Bergen-Belseniin 1945. Sodan päätyttyä hän jäi leirissä liittoutuneiden sotavangiksi. Hänet tuomittiin Belsen-oikeudenkäynnissä kuolemaan sotarikoksista yhdessä leirikomendantti Josef Kramerin ja monien leirivartijoiden kanssa. Klein hirtettiin 13. joulukuuta 1945. Luokka:SS-sotilaat Luokka:Sotarikoksista teloitetut Luokka:Vuonna 1888 syntyneet Luokka:Vuonna 1945 kuolleet Luokka:Holokaustin toteuttamiseen osallistuneet
Tomi Lindfors

Tomi Lindfors (s. 25. kesäkuuta 1979) on suomalainen jääkiekkoilija. Lindfors on urallaan pelannut Mestistä kaudesta 2000–2001 alkaen ja saavuttanut sekä Suomen jääkiekkoliiton mestaruuden että hopeamitalin. Lindfors on pelannut urallaan myös B-maaotteluita ja osallistunut maajoukkueturnaukseen 2003, jossa B-maajoukkue pelasi muun muassa Ranska maajoukkuetta, Venäjän B-maajoukkuetta sekä Rouenin joukkuetta vastaanhttp://www.finhockey.fi/maajoukkueet/mestis- maajoukkue/kausi_2003-2004/mont_blanc_tournament_26-30_12/ Suomen jääkiekkoliitto – Mont Blanc Tournament 26–30.12.2003 (viitattu 22.2.2008). Lindfors ilmoitti lopettavansa uransa keväällä 2012. ==Lindforsin palkinnot ja saavutukset== * Mestis-mestaruus Jukureissa 2006 * Mestis-hopea Jukureissa 2007 * Mestis-pronssi Jukureissa 2008 ==Ura== 2000–01 KJT Mestis 28 1 4 5 8 – – – – – 2001–02 Ahmat Mestis 43 17 27 44 46 – – – – – 2002–03 KooKoo Mestis 42 15 28 43 18 9 3 5 8 4 2003–04 Jukurit Mestis 41 12 13 25 2 12 2 4 6 0 2004–05 Jukurit Mestis 44 7 10 17 16 9 3 3 6 2 2005–06 Jukurit Mestis 5 1 0 1 4 3 0 0 0 0 2006–07 Jukurit Mestis 42 14 22 36 34 10 2 3 5 2 2007–08 Jukurit Mestis 45 6 14 20 14 11 1 4 5 27 2008–09 Titaanit Mestis 45 16 14 30 14 – – – – – 2009–10 Kiekko-Vantaa Mestis 45 11 21 32 18 3 2 0 2 0 2010–11 KJT TuusKi Suomi-sarja 36 21 44 65 20 – – – – – 2011–12 Kiekko-Vantaa Mestis 45 9 24 33 16 4 1 1 2 2 10 kautta YHTEENSÄ Mestis 425 109 177 286 190 61 14 20 34 37 == Lähteet == * === Viitteet === ==Aiheesta muualla== * http://www.eurohockey.com/player/11987-.html * http://www.jatkoaika.com/mestis.php?pelaaja=2865 * Jatkoaika: Tomi Lindfors - värikäs Mestis-jyrä Luokka:Suomalaiset jääkiekkoilijat Luokka:Vuonna 1979 syntyneet Luokka:Elävät henkilöt
Paul Shan Kuo-hsi

Paul Shan Kuo-hsi (; 3. joulukuuta 1923 – 22. elokuuta 2012樞機主教單國璽病逝 臨終前仍降福眾人) oli Taiwanilla toiminut roomalaiskatolinen piispa. Hän kuului jesuiittoihin ja oli yksi kirkon kardinaaleista.Catholic-Hierarchy.org: Paul Cardinal Shan Kuo- hsi, S.J. Shan Kuo-hsi sai pappisvihkimyksensä 18. maaliskuuta 1955, ja hänet nimitettiin Hwalienin hiippakunnan johtoon 15. marraskuuta 1979. Piispaksi konsekroinnin suoritti 14. helmikuuta 1980 Matthew Kia Yen-wen, jota avustivat Stanislaus Lokuang ja Joseph Kuo Joshih. 4. maaliskuuta 1991 Shan Kuo-hsi nimitettiin Kaohsiungin piispaksi, jona hän toimi, kunnes jäi eläkkeelle 5. tammikuuta 2006. Shan Kuo-hsi ylennettiin kardinaaliksi 21. helmikuuta 1998, ja hänet asetettiin 17. toukokuuta San Crisogonon kardinaalipapiksi. Ikänsä takia hänellä ei ollut äänioikeutta enää vuoden 2005 konklaavissa. == Lähteet == Luokka:Taiwanilaiset papit Luokka:Kardinaalit Luokka:Katoliset piispat Luokka:Jesuiitat Luokka:Vuonna 1923 syntyneet Luokka:Vuonna 2012 kuolleet
Mikko Hyvärinen (hiihtäjä)

Mikko Hyvärinen (s. 29. tammikuuta 1976 Suonenjoki) on entinen suomalainen hiihtäjä jonka parhaat meriitit ovat SM-tasolta. Hän kilpaili aktiivisesti 1990–2000-luvuilla. Hyvärisen paras maailmancup sijoitus on kevään 2001 maailmancupin 60 kilometrin osakilpailun 28. sija. Parhaimmillaan hän sijoittui Scandinavia Cupissa viidenneksi Levillä 1999. Hyvärinen osallistui urallaan seitsemään maailmancupin osakilpailuun. Hän kärkkyi pitkään pääsyä maajoukkueeseen mutta jäi siitä hiukan. SM-tasolla hän on ollut parhaimmillaan kuudes vuonna 1998. Vuonna 2005 hän oli takaa-ajokilpailun 15+15 km 12. Lapinlahdella. Hän edusti urallaan Suonenjoen Vasamaa. Hyvärinen on ammatiltaan kirvesmies, hän toimii suonenjokelaisessa Rakennusliike Pihatto oy:ssä projektipäällikkönä. ==Aiheesta muualla== *Suonenjoen Vasama * Luokka:Suomalaiset maastohiihtäjät Luokka:Vuonna 1976 syntyneet Luokka:Elävät henkilöt
Martin (kaupunki)

thumb|right|240px|Kaupungin keskustaa Martin (, ) on kaupunki Žilinan alueella (Žilinský kraj), Slovakiassa, maan luoteisosassa. Sen pinta-ala on 67,7 km² ja väkiluku 59 257 (31.12.2005). Vuoden 2001 väestönlaskennan mukaan asukkaista oli slovakkeja 94,9 %, tšekkejä 1,6 %, romaneja 0,5 % ja unkarilaisia 0,2 %. Uskonnoltaan 44,1 % asukkaista ilmoitti olevansa roomalaiskatolisia ja 17,2 % luterilaisia; 31,2 % ei ilmoittanut mitään uskontoa.Slovakian tilastokeskus. Luettu 1.2.2008. ==Ystävyyskaupungit== * Gotha, Saksa * Hoogeveen, Alankomaat * Karviná, Tšekki * Jičín, Tšekki * Kalisz, Puola * Skoczów, Puola * Bački Petrovac, Serbia == Lähteet == == Aiheesta muualla == *Kotisivu Luokka:Slovakian kaupungit Luokka:Žilinan alue
Piešťany

Piešťany (, ) on kylpyläkaupunki Trnavan alueella (Trnavský kraj), läntisessä Slovakiassa, 75 kilometrin päässä Bratislavasta koilliseen. Sen pinta-ala on 44,2 km². Vuonna 2005 sen väkiluku oli 29 855\. Vuoden 2001 väestönlaskennan mukaan asukkaista 95,3% oli slovakkeja; vähemmistöryhmiä olivat tšekit (2,4%) ja unkarilaiset (0,3%). Uskonnoltaan 65,8% ilmoitti olevansa roomalaiskatolilaisia ja 7,1% protestantteja. 22,3% ei ilmoittanut mitään uskontoa.Slovakian tilastokeskus. Luettu 2.2.2008. ==Ystävyyskaupungit== * Budapest IX, Unkari * Eilat, Israel * Hajdúnánás, Unkari * Heinola, Suomi (1967) * Luhačovice, Tšekki * Montevago, Italia * Poděbrady, Tšekki * Ustroń, Puola * Varaždinske Toplice, Kroatia == Kuuluisia asukkaita == * Rytmus (1977), rap-artisti == Lähteet == ==Aiheesta muualla== *
Rysän päällä

Rysän päällä (Cheaters) on yhdysvaltalainen tosi-tv-sarja. Ohjelman tapahtumat kuvataan Pohjois-Texasin, Dallasin ja Houstonin alueilla. Ohjelmaa on juontanut vuosina 2000–2002 Tommy Habeeb, vuosina 2002-2012 Joel S. Greco ja vuodesta 2012 alkaen Clark James Gable. Kertojana sarjassa on toiminut Robert Magruder.http://www.imdb.com/title/tt0270118/ Sarjan ensimmäinen jakso esitettiin Yhdysvalloissa 21. lokakuuta 2000. Suomessa sarjaa esittää televisiokanava Sub. == Ohjelman idea == Ohjelman tarkoitus on selvittää pariskuntien uskottomuusongelmia. Yleensä tavallinen ihminen lähestyy ohjelmaa kirjeitse ja kertoo epäilevän elämänkumppaninsa pettävän häntä. Ohjelmassa ensin uhri kertoo omista tunteistaan ja epäilyksiä, esimerkiksi siitä että hänen elämänkumppani ei ole osoittanut tunteita viime aikoina. Sen jälkeen alkaa viikon kestävä tutkimus epäillyn liikkeistä. Ohjelman kuvausryhmä seuraa epäilyn liikkeitä videokuvaamalla, jonka aikana selviävät muun muassa missä hän liikkuu ja kuka on henkilö, jonka kanssa epäilty viettää aikaa. Kun tutkimusaika on päättynyt, pyydetään uhri mahdollisimman pian kuvauspaikalle, jossa ohjelman juontaja kyselee hänen kuulumisia ja näyttää videokuvaa, jossa näkyy epäilyn liikkeet. Sitten kuvausryhmä selvittää, missä epäilty on juuri sillä hetkellä ja lähtevät paikan päälle. Paikan päälle saavuttuaan epäilty jää uskottomuudesta kiinni niin sanotusti "rysän päältä". Paikalla uhri ja epäilty pystyvät selvittämään halutessaan tilannetta. Ohjelman lopussa kerrotaan minkälaiset ratkaisut uhri ja epäily ovat tehneet suhdettansa koskien. ==Lähteet== Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat Luokka:2020-luvun yhdysvaltalaiset tositelevisiosarjat
Gaetano Scirea

Gaetano Scirea (25. toukokuuta 1953 Cernusco sul Naviglio, Italia – 3. syyskuuta 1989 Babsk, Puola) oli italialainen jalkapalloilija. Scirea oli pelipaikaltaan puolustaja. Yleensä hän pelasi liberona. Scireaa pidetään yhtenä kaikkien aikojen parhaista puolustajista. Hänet tunnettiin tyylikkäänä herrasmiespelaajana. Scirea aloitti ammattilaisuransa Atalantassa vuonna 1972. Vuonna 1974 hän siirtyi Juventukseen. Scirea saavutti seuran riveissä muun muassa seitsemän Italian-mestaruutta, kaksi Italian cupin voittoa, Euroopan cupin voiton, UEFA Cupin voiton, Cup-voittajien cupin voiton ja Intercontinental Cupin voiton. Hän on Juventuksen historian eniten otteluita pelannut pelaaja pelattuaan seuran riveissä 552 virallista ottelua vuosina 1974–1988. Italian maajoukkueessa Scirea pelasi 78 ottelua ja teki niissä kaksi maalia vuosina 1975–1986. Hän edusti Italiaa MM-kisoissa vuosina 1978, 1982 ja 1986 sekä EM-kisoissa vuonna 1980. Scirea saavutti Italian riveissä maailmanmestaruuden vuonna 1982. Hän toimi myös Italian kapteenina. Lopetettuaan pelaajauransa vuonna 1988 Scirea jatkoi työskentelyä Juventuksen palveluksessa. Hän kuoli ottelumatkalla sattuneessa auto-onnettomuudessa Puolassa vuonna 1989. == Saavutukset == *Italian-mestaruus 1975, 1977, 1978, 1981, 1982, 1984, 1986 *Italian cupin voitto 1979, 1983 *Euroopan cupin voitto 1985 *UEFA Cupin voitto 1977 *Cup-voittajien cupin voitto 1984 *UEFA Super Cupin voitto 1984 *Intercontinental Cupin voitto 1985 *Maailmanmestaruus 1982 == Lähteet == == Aiheesta muualla == *Esittely *Maaottelutilastot Luokka:Italialaiset jalkapalloilijat Luokka:Jalkapallon maailmanmestarit Luokka:Vuonna 1953 syntyneet Luokka:Vuonna 1989 kuolleet Luokka:Liikenneonnettomuudessa kuolleet
Bill Curbishley

Bill Curbishley on englantilainen musiikkituottaja, joka tunnetaan parhaiten työstään englantilaisen rock-yhtye The Whon taustalla. ==Ura== Curbishley aloitti uransa Track Recordsilla, jossa hänen suojatteinaan olivat The Whon lisäksi Marc Bolan, Thunderclap Newman ja The Crazy World of Arthur Brown. Curbishley tuotti The Whon musikaali-elokuvan Tommyn (1975), vankilaelokuva McVicarin (1980) ja Buddy's Songin (1991). Näissä kaikissa näytteli The Whon laulaja Roger Daltrey. Curbishleyn yhtiö Trinifold laajeni ja otti manageroitavakseen tunnettuja artisteja kuten Robert Plantin ja Judas Priestin. Vuonna 1994 Curbishley aloitti kitaristi Jimmy Pagen manageirna. Hän oli oleellinen osa vanhan Zeppelin-työparin Pagen ja Plantin saattamisessa uudelleen yhteen. Kaksikon seuranneesta albumista, videosta ja kiertueista tuli menestkysiä. The Sanctuary Group osti Trinifoldin 2002, mutta Curbishley jatkoi sen johdossa. Trinifold on edellä mainittujen lisäksi julkaissut musiikkia myös Chicagolta, Kenny Rogersilta, Faith Hilliltä sekä UB40:ltä. Viime aikoina Curbishley on keskittynyt enenevissä määrin elokuvien tuottamiseen. Hän tuotti elokuvan The Railway Man ja on tällä hetkellä mukana tuottamassa Keith Moonin ja Roger Daltreyn elämästä kertovaa elokuvaa. Bill Curbishley on jalkapallomanageri Alan Curbishleyn vanhempi veli. Luokka:Brittiläiset musiikkituottajat Luokka:Syntymävuosi puuttuu Luokka:Elävät henkilöt
Nostradamus (albumi)

Nostradamus on englantilaisen heavy metal -yhtye Judas Priestin 16. ja vuonna 2008 ilmestynyt konseptialbumi. Se käsittelee 1500-luvulla elänyttä ennustajaa Nostradamusta. Alun perin albumin piti ilmestyä jo loppuvuodesta 2006, mutta julkaisua siirrettiin muutamaan otteeseen. Albumi ilmestyi kesäkuussa 2008. Albumi oli viimeinen jossa soitti Judas Priestin kitaristi K. K. Downing. Downing erosi yhtyeestä kolme vuotta albumin julkaisun jälkeen, koska ei halunnut osallistua Judas Priestin Epitaph-kiertueelle. Pituudeltaan Nostradamus on tunnin ja neljäkymmentäkaksi minuuttia. == Taustaa == Laulaja Rob Halford oli jo teini-ikäisenä ollut kiinnostunut Nostradamuksen ennustuksista. Idea konseptialbumin tekemisestä tuli kuitenkin manageri Bill Curbishleyltä, kun yhtye oli vuoden 2005 kiertueen loppupuolella Virossa. == Nostradamus World Tour -kiertue == Uuden levyn julkaisua seurasi Nostradamus World Tour -kiertue, joka käynnistyi kesäkuussa 2008 Helsingistä. Yhtye osallistui myös rockfestivaaleille, kuten Download, Graspop Metal Meeting ja Roskilde. Heinäkuussa kiertue jatkui Pohjois-Amerikkaan. Syyskuussa olivat vuorossa Australia, Etelä-Korea ja Japani, ja tästä kiertue jatkoi kulkuaan Meksikossa ja Etelä-Amerikan maissa. Helmikuussa 2009 seurasi toinen Euroopan- osuus. Myöhään kesäkuussa 2009 Judas Priest jatkoi kiertuetta erikoiskeikoilla: British Steel -levyn julkaisusta oli kulunut jo 30 vuotta, ja näillä erikoiskeikoilla levy ensimmäistä kertaa soitettiin kokonaisuudessaan. Tämän lisäksi setissä oli mukana muita Priest-klassikoita. Kiertuetta seurasi levyjulkaisu vuonna 2009: Nostradamus-kiertueella tallennettu A Touch of Evil: Live. == Julkaisu == Nostradamus julkaistiin Irlannissa, Italiassa ja Saksassa kesäkuun 13. päivä, Isossa-Britanniassa kesäkuun 16. päivä. USA:ssa ja Kanadassa kesäkuun 17. päivä, Useimmissa Euroopan maissa ja Japanissa kesäkuun 25. päivä. Levy julkaistiin normaalina tuplalevyversiona, "deluxe" versiona (sis. 48-sivuisen kovakantisen kirjan) ja "super deluxe" versiona (sis. 48-sivuisen kovakantisen kirjan, koko albumin kolmena LP-levynä ja julisteen). == Kappaleet == == Kokoonpano == * Rob Halford – laulu * K. K. Downing – kitara & kitarasyntetisaattori * Glenn Tipton – kitara & kitarasyntetisaattori * Ian Hill – basso * Scott Travis – rummut == Arvostelut == * Imperiumi: 8-/10 * Soundi: Judas Priest: Nostradamus Viitattu 6.8.2021. * V2.fi: Judas Priest: Nostradamus Viitattu 6.8.2021. == Lähteet == *Brave Words & Bloody Knuckles === Viitteet === == Aiheesta muualla == *Brave Words & Bloody Knuckles, haastatteluja albumin tiimoilta * * Luokka:Judas Priestin albumit Luokka:Vuoden 2008 albumit
Clarence Acuña

Clarence Williams Acuña (s. 8. helmikuuta 1975) on chileläinen jalkapalloilija. Kotimaassaan hän edusti muun muassa O'Higginsiä, Universidad de Chileä, Palestinoa ja Unión Españolaa. Vuosina 2000–2003 hän pelasi englantilaisseura Newcastle Unitedissa ja vuosina 2003–2005 argentiinalaisessa Rosario Centralissa. Acuña oli pelipaikaltaan keskikenttäpelaaja. Acuña pelasi Chilen maajoukkueessa 61 maaottelua ja teki niissä kolme maalia. Hän kuului Ranskan MM-kisoissa 1998 pelanneeseen maajoukkueeseen. Copa Américassa hän pelasi vuosina 1995, 1997, 1999 ja 2004. Viimeisen maaottelunsa hän pelasi juuri Copa Américassa heinäkuussa 2004. == Lähteet == Luokka:Chileläiset jalkapalloilijat Luokka:Vuonna 1975 syntyneet Luokka:Elävät henkilöt
Abel Aguilar

Abel Enrique Aguilar Tapias (s. 6. tammikuuta 1985 Cali) on kolumbialainen jalkapalloilija, pelipaikaltaan keskikenttäpelaaja. Hän pelasi vuosina 2005–2016 Italian, Espanjan, Ranskan ja Portugalin sarjoissa. Hän pelasi 72 A-maaottelua vuosina 2004–2018. Aguilar pelasi kesään 2005 saakka kotimaansa Deportivo Calissa. Vuodet 2005–2010 hänellä oli sopimus italialaisen Udinesen kanssa, mutta hän kävi myös lainalla italialaisessa Ascolissa (2005) sekä espanjalaisissa Xerezissä (2007–2008), Hérculesissa (2008–2009) ja Real Zaragozassa (2009–2010). Vuonna 2010 hän siirtyi Hérculesiin, josta hän oli kauden 2012–2013 lainalla Deportivo de La Coruñassa. Elokuusta 2013 tammikuuhun 2016 Aguilar edusti ranskalaista Toulousea ja kevätkauden 2016 portugalilaista Belenensesiä. Sittemmin hän edusti kotimaassaan Deportivo Calia ja Unión Magdalenaa sekä välillä Yhdysvalloissa MLS-seura FC Dallasta. Hän lopetti pelaajauransa vuoden 2019 lopulla. Aguilar pelasi Italian Serie A:ssa kaksi ottelua, Espanjan La Ligassa 89 ottelua, joissa hän teki seitsemän maalia, Ranskan Ligue 1:ssä 49 ottelua, joissa hän teki yhden maalin, ja Portugalin Primeira Ligassa yhdeksän ottelua, joissa hän teki yhden maalin. Aguilar pelasi alle 23-vuotiaiden MM-kilpailuissa seitsemän ottelua vuonna 2003, jolloin Kolumbia saavutti pronssia, ja neljä ottelua vuonna 2005, jolloin Kolumbia jäi neljännesvälieriin. Hän teki maalin vuoden 2003 MM- kisojen alkulohko-ottelussa Japania vastaan. Aguilar pelasi 72 maaottelua Kolumbian A-maajoukkueessa vuosina 2004–2018 ja teki niissä kuusi maalia. Hän pelasi MM-kilpailuissa kolme ottelua vuonna 2014 ja yhden ottelun vuonna 2018. Hän pelasi Copa Américassa vuosina 2004 ja 2011. == Lähteet == Luokka:Kolumbialaiset jalkapalloilijat Luokka:Vuonna 1985 syntyneet Luokka:Elävät henkilöt
Jussi-Mikko Makkonen

Jussi-Mikko Makkonen (s. 2. marraskuuta 1982 Lahti) on suomalainen jääkiekkoilija, pelipaikaltaan laitahyökkääjä. Makkonen on Pelicansin kasvatti, ja hän pelasikin SM-liigaa Lahdessa kaksi kautta, yhteensä 69 ottelun verran. Alkukauden 2004–2005 hän pelasi Suomi-sarjassa Heinolan Kiekossa, mutta sai hyvillä otteillaan näytön paikan Mestiksestä KooKoosta, jossa meni loppukausi. Seuraavat kaksi kautta menivät Vantaalla, jossa hän voitti 2006–2007 Mestiksen maalipörssin 24 maalillaan. Kaudeksi 2007–2008 hän siirtyi Mikkelin Jukureihin, jossa hän on pelannut odotuksia heikommin ja hänen vakiopaikkansa on nelosen laidassa. Makkonen pelasi Jukureissa numerolla 14 ja hänen maalibiisinsä oli Rage Against The Machine - Kick Out The Jams. ==Makkosen palkinnot ja saavutukset== * Mestiksen maalipörssin voitto 2006–2007, 24 maalia. * Mestiksen kuukauden pelaaja maaliskuussa 2006. ==Aiheesta muualla== * * * http://www.jatkoaika.com/mestis.php?pelaaja=3377 Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt